APSTIPRINU:

Iepirkuma komisijas priekšsēdētāja

\_\_\_\_\_\_\_\_\_\_\_\_\_\_\_\_\_\_ I.Jaunskunga

2017.gada 25.janvārī

**Pasūtītāja prasības iepirkumam**

**„Par priekšvēlēšanu aģitācijas materiālu monitoringu**

**pirms 2017.gada 3.jūnija Republikas pilsētu domes un novadu domes vēlēšanām”**

**I Vispārīgā informācija**

Korupcijas novēršanas un apkarošanas birojs organizē iepirkumu:

1. **Iepirkuma nosaukums:** “Par priekšvēlēšanu aģitācijas materiālu monitoringu pirms 2017.gada 3.jūnija Republikas pilsētu domes un novadu domes vēlēšanām”.
2. **Iepirkuma identifikācijas Nr.:** KNAB 2017/1.
3. **Iepirkuma pasūtītājs:** Korupcijas novēršanas un apkarošanas birojs.
4. **Iepirkuma veids:** Publisko iepirkumu likuma 82.panta kārtībā.
5. **Iepirkuma apraksts:** Nodrošinot 2017.gada 3.jūnija Republikas pilsētu domes un novadu domes vēlēšanu politisko partiju priekšvēlēšanu izdevumu apmēra kontroli un *Priekšvēlēšanu aģitācijas likuma* prasību izpildes kontroli, veikt neatkarīgo priekšvēlēšanu aģitācijas un slēptās priekšvēlēšanu aģitācijas materiālu (turpmāk – aģitācijas materiāli) izvietošanas monitoringu (turpmāk – monitorings) televīzijas kanālos un radio stacijās un internetā (turpmāk – Pakalpojums).
6. **Paredzamā iepirkuma maksimālā līgumcena (bez PVN)**: **līdz 19930,00 *euro*,** t.sk.:
   1. **I daļa:** monitorēšana televīzijas kanālos un radio stacijās: **maksimālā līgumcena** **13530,00 *euro*** (bez PVN);
   2. **II daļa:** monitorēšana internetā: **maksimālā līgumcena 6400,00 *euro*** (bez PVN).
7. **Piedāvājuma izvēles kritērijs**: Atbilstība visām iepirkuma prasībām un saimnieciski visizdevīgākais piedāvājums.
8. **Kontaktpersonas**:

**Inga Jaunskunga** (par iepirkuma priekšmetu), tālrunis: 67356147, e-pasts: inga.jaunskunga@knab.gov.lv;

**Vineta Ostrovska** (par iepirkuma priekšmetu), tālrunis: 67356165 signāls 335, e-pasts: [vineta.ostrovska@knab.gov.lv](mailto:vineta.ostrovska@knab.gov.lv);

**Inese Agnese Dementjeva** (par iepirkuma procedūru), tālrunis: 67356178, e-pasts: inese.dementjeva@knab.gov.lv

**II Iepirkuma priekšmetam izvirzītās prasības**

1. **Iepirkuma priekšmets tiek dalīts divās daļās:**
   1. **I daļa:** monitorēšana televīzijas kanālos un radio stacijās;
   2. **II daļa:** monitorēšana internetā.
2. **Iepirkuma priekšmeta apraksts:**
   1. **I daļa:** Priekšvēlēšanu aģitācijas monitorēšana televīzijas kanālos un radio stacijās pirms Republikas pilsētu domes un novadu domes vēlēšanām;
   2. **II daļa:** Priekšvēlēšanu aģitācijas monitorēšana internetā pirms Republikas pilsētu domes un novadu domes vēlēšanām.
3. **Tehniskā specifikācija:** skatīt 2.pielikumu.
4. Piedāvājuma iesniegšanas termiņš: līdz **2017.gada 6.februārim** **plkst.10.00.**

13. Piedāvājuma iesniegšanas laiks un vieta:

13.1.Piedāvājumu var iesniegt:

13.1.1. pa pastu uz adresi Brīvības ielā 104,k-2, Rīgā, LV-1001; pasta sūtījumam jābūt saņemtam Birojā līdz piedāvājuma iesniegšanas termiņa beigām.

* + 1. personīgi Korupcijas novēršanas un apkarošanas birojā, Brīvības ielā 104 k-2, Rīgā, LV-1001, 1.stāvā Lietvedībā, **iepriekš sazinoties ar kontaktpersonu**, darba dienās no plkst.8:30 līdz 12:00 un no 12:30 līdz 17:00.

14.Piedāvājuma derīguma termiņš: vismaz 60 (sešdesmit) dienas no piedāvājuma iesniegšanas termiņa beigām.

**15. Piedāvājuma noformējums:**

15.1. piedāvājums jāsagatavo atbilstoši iepirkuma prasību pielikumiem;

15.2. par katru daļu piedāvājums jāiesniedz slēgtā aploksnē uz tās norādot:

15.2.1. pretendenta nosaukumu, juridisko adresi, reģistrācijas numuru;

15.2.2. atzīmi „Piedāvājums iepirkumam „Par priekšvēlēšanu aģitācijas materiālu monitoringu”, KNAB2017/1. Piedāvājums tiek iesniegts par \_\_\_\_daļu/daļām.

15.3. Visiem piedāvājuma dokumentiem jābūt cauršūtiem (caurauklotiem) un apliecinātiem ar amatpersonas vai pilnvarotās personas pilnu amata nosaukumu, parakstu un paraksta atšifrējumu. Piedāvājuma dokumentu lapām jābūt numurētām un jāatbilst Piedāvājumam pievienotajam satura rādītājam. Viss piedāvājums jāievieto 15.2.punktā minētajā aploksnē.

15.4. Piedāvājumā iekļautajiem dokumentiem jābūt skaidri salasāmiem, bez labojumiem.

15.5. Piedāvājumu var iesniegt par visu apjomu vai par katru daļu atsevišķi.

15.6. Piedāvājuma variantus nedrīkst iesniegt.

15.7. Pretendents iesniedz parakstītu piedāvājumu.

15.8. Pretendents piedāvājumu var iesniegt par visu iepirkuma priekšmetu atbilstoši tehniskajai specifikācijai.

15.9. Piedāvājumā iekļaujamā informācija:

* + 1. Pretendenta parakstīta pieteikuma forma (Iepirkuma prasību 1.pielikums) dalībai iepirkumā. Ja piedāvājumu iesniedz personu apvienība, visi apvienības dalībnieki paraksta pieteikumu.
    2. Pretendenta parakstīta Tehniskā specifikācija un tehniskais piedāvājums (Iepirkuma prasību 2.pielikums). Ja piedāvājumu iesniedz personu apvienība, visi apvienības dalībnieki paraksta tehnisko piedāvājumu.
    3. Pretendenta parakstīts finanšu piedāvājums (Iepirkuma prasību 3.pielikums). Finanšu piedāvājumā līgumcenu norāda *euro* bez pievienotās vērtības nodokļa. Finanšu piedāvājumā jābūt iekļautām visām, t.sk., arī Tehniskajā specifikācijā norādītajām, ar iepirkuma priekšmeta veikšanu saistītajām izmaksām. Ja piedāvājumu iesniedz personu apvienība, visi apvienības dalībnieki paraksta finanšu piedāvājumu.
    4. Vismaz viena atsauksme par līdzīga rakstura un apjoma monitoringa izpildi.
    5. Ārvalstīs reģistrētam pretendentam jāiesniedz kompetentas attiecīgās valsts institūcijas izsniegtu dokumentu, kas apliecina, ka pretendents ir reģistrēts atbilstoši tās valsts normatīvo aktu prasībām. Par Latvijas Republikā reģistrēto pretendentu reģistrāciju informācija tiks iegūta publiski pieejamā datubāzē.
    6. Ja pretendents ir personu apvienība, tad katrs personu apvienības dalībnieks iesniedz Iepirkuma prasību 15.9.1. - 15.9.4.punktos minētos dokumentus. Personu apvienības dalībnieki apliecina atbilstību prasībām atbilstoši katras personas atbildības un dalības apjomam.
    7. Ja piedāvājumu iesniedz personu apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, lai tā tiktu atzīta par pretendentu, ir jāiesniedz visu personu apvienības dalībnieku parakstīta saistību raksta (protokola, vienošanās, cita dokumenta) kopija, kas apliecina, ka, ja pretendents tiks atzīts par uzvarētāju, tiks izveidota personālsabiedrība saskaņā ar iepirkuma prasību pretendentiem prasībām.
    8. Ja piedāvājumu iesniegusī personu apvienība tiek atzīta par iepirkuma uzvarētāju, tai ir jāparaksta personālsabiedrības līgums. Personālsabiedrības līguma kopija, kā arī personālsabiedrības pārstāvja pilnvara jāiesniedz Pasūtītājam. Pie Iepirkuma līguma parakstīšanas personālsabiedrības pilnvarotajam pārstāvim ir jāiesniedz tās reģistrācijas apliecības kopija, uzrādot oriģinālu.
    9. Iepirkuma līguma slēgšanas tiesību iegūšanai personu apvienībai ir jāveic personālsabiedrības reģistrācija normatīvajos aktos noteiktajā kārtībā 10 (desmit) kalendāro dienu laikā no dienas, kad atbilstoši Publisko iepirkumu likumam var slēgt iepirkuma līgumu.
    10. Ja piedāvājumu iesniedz personālsabiedrība, tad, lai tā tiktu atzīta par pretendentu iepirkumā, ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā.
    11. Ja pretendents līguma izpildē piesaista personu, uz kuras iespējām pretendents balstās, lai apliecinātu atbilstību kvalifikācijas prasībām, pretendentam ir jāiesniedz apliecinājums vai vienošanās par sadarbību konkrētā Pakalpojuma izpildei.
    12. Ja pretendents līguma izpildē piesaista apakšuzņēmēju, paredzot tam izpildei nodot konkrētu Pakalpojuma daļu un tās vērtība ir 20 procenti no kopējās iepirkuma līgumcenas vai lielāka, pretendentam jāiesniedz apakšuzņēmēja parakstīts dokuments (apliecinājums vai vienošanās), kas pierāda apakšuzņēmēja uzņemtās saistības attiecībā uz iepirkuma īstenošanu un piedalīšanos iepirkuma līguma izpildē, kā arī informāciju par to, kuru Pakalpojuma daļu īstenos apakšuzņēmējs.
    13. pretendents var iesniegt papildus kvalifikāciju apliecinošus dokumentus pēc saviem ieskatiem, ja tie pamato kādu no kvalifikācijas pārbaudes kritērijiem;
    14. pieteikumu paraksta uzņēmuma amatpersona vai personas, kas ir pilnvarotas to darīt uzņēmuma vārdā. Katras personas parakstam jābūt atšifrētam (jānorāda pilns vārds, uzvārds un amats), kā arī pilnvarotajai personai ir jābūt pievienotai pilnvarai.

**16. Informācijas apmaiņas kārtība**

16.1. Informācijas apmaiņa starp pasūtītāju un piegādātājiem notiek rakstveidā pa pastu, faksu vai elektroniski, ja šis dokuments ir parakstīts ar drošu elektronisko parakstu un nosūtīts uz e –pastu: knab@knab.gov.lv vai nododot personīgi 13.punktā norādītajā adresē.

16.2. Lai informācija, kas nosūtīta pa faksu, iegūtu likumīgu spēku, tā vienlaikus jānosūta arī pa pastu kā ierakstītu sūtījumu.

* 1. Elektroniski tiek pieņemti dokumenti no Pretendenta, kuri parakstīti atbilstoši Elektronisko dokumentu likumam, saglabājot elektroniskā dokumenta autentiskumu un apstiprinot parakstītāja identitāti.
  2. Ieinteresēto personu pienākums ir pastāvīgi sekot Pasūtītāja mājas lapā publicētajai informācijai par iepirkuma norisi, izmaiņām u.c. paziņojumiem.

**17.Pretendentu atlases un izslēgšanas nosacījumi**

**17.1. Pretendenta izslēgšanas nosacījumi:**

Pasūtītājs izslēgs pretendentu no dalības iepirkumā jebkurā no šādiem gadījumiem:

17.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

17.1.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

17.1.3.uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi [17.1.1.](http://likumi.lv/doc.php?id=133536#p1) un 17.1.[2. punktā](http://likumi.lv/doc.php?id=133536#p2) minētie nosacījumi.

17.1.4. Pretendents nav pildījis ar Pasūtītāju noslēgtu iepirkuma līgumu vai vispārīgo vienošanos, un Pasūtītājs ir izmantojis vispārīgās vienošanās nosacījumos paredzētās tiesības vienpusēji atkāpties no vispārīgās vienošanās, izņemot, ja no vienošanās vienpusējas atkāpšanās brīža līdz piedāvājuma iesniegšanas dienai ir pagājuši 12 mēneši;

17.1.5. iepirkuma dokumentācijas sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar kandidātu vai pretendentu Publiskā iepirkuma likuma 23.panta pirmās un otrās daļas izpratnē vai ir ieinteresēts kāda kandidāta vai pretendenta izvēlē un pasūtītājam nav iespējams novērst šo situāciju ar mazāk kandidātu vai pretendentu ierobežojošiem pasākumiem.

* 1. **Pretendentu atlases nosacījumi:**

17.2.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā komercdarbības reģistrā ārvalstīs atbilstoši attiecīgās valsts normatīvo aktu prasībām. Ja Pretendents ir piegādātāju apvienība, tad tai pirms līguma slēgšanas ir jāreģistrējas Latvijas Republikas Uzņēmumu reģistra komercreģistrā.

17.2.2. Pretendentam ir pieredze monitorēšanas jomā, ko viņš apliecina ar iesniegto vismaz vienu atsauksmi par līdzīga rakstura un apjoma monitoringa izpildi.

# 18.Finanšu piedāvājums:

18.1.Pretendents iesniedz finanšu piedāvājumu atbilstoši Finanšu piedāvājuma formai (3.pielikums);

18.2.Finanšu piedāvājumā visas cenas norāda *euro* bez pievienotās vērtības nodokļa, norādot ne vairāk kā 2 (divas) zīmes aiz komata;

18.3. Finanšu piedāvājumu iesniedz par katru daļu atsevišķi;

18.4. Finanšu piedāvājumi, kuru cena pārsniedz 6.1. un 6.2.punktā norādītas līgumcenas, tiek noraidīti.

# 19. Piedāvājumu izvēles kritērijs un vērtēšana:

**19.1. Piedāvājuma izvēles kritērijs:**

Atbilstība visām iepirkuma prasībām un saimnieciski visizdevīgākais piedāvājums.

Finanšu piedāvājumi, kuru cena pārsniedz 6.1. un 6.2.punktā norādītas līgumcenas, tiek noraidīti.

**19.1.1.Piedāvājumu vērtēšanas princips:**

Piedāvājumi tiek vērtēti pēc šādas formulas:

S=P1+P2+P3+P4+P5+P6+P7, kur:

S­ – punktu kopsumma;

P – novērtējumā kritērija punktu skaits, saskaņā ar iepirkuma prasību 19.1.2.punktu.

Par kritēriju P1 punkti tiek piešķirti pēc šādas formulas:

P1 = Cmin /Cpiedāvātā \*30, kur:

Cmin – viszemākā piedāvātā cena;

Cpiedāvātā – pretendenta piedāvātā cena.

**19.1.2.Vērtēšanas kritēriju tabula:**

**Monitorēšana televīzijas kanālos un radio stacijās**

**(Iepirkuma I daļa):**

| **Nr.** | **Novērtēšanas objekts un vērtēšanas kritēriji** | Maksimālais punktu skaits |
| --- | --- | --- |
| **Cena\*** | | **30** |
| P1. | Kopējā aģitācijas materiālu monitoringa cena | 30 |
| **Kvalitāte** | | **70** |
| P2. | Piedāvātais nacionālo TV kanālu un radio staciju skaits slēptās aģitācijas monitorēšanai | 20 |
| P3. | Piedāvātais reģionālo TV kanālu un radio staciju skaits slēptās aģitācijas monitorēšanai | 20 |
| P4. | Monitorējamā raidlaika apjoms | 10 |
| P5. | Piedāvātais TV un radio interneta portālu skaits slēptās aģitācijas monitorēšanai | 5 |
| P6. | Piedāvātais nacionālo TV kanālu un radio staciju skaits apmaksātās aģitācijas monitorēšanai | 5 |
| P7. | Piedāvātais reģionālo TV kanālu un radio staciju skaits apmaksātās aģitācijas monitorēšanai | 10 |
| **Kopā:** | | **100** |

**Monitorēšana internetā**

**(Iepirkuma II daļa):**

| **Nr.** | **Novērtēšanas objekts un vērtēšanas kritēriji** | Maksimālais punktu skaits |
| --- | --- | --- |
| **Cena\*** | | **30** |
| P1. | Kopējā aģitācijas materiālu monitoringa cena | 30 |
| **Kvalitāte** | | **70** |
| P2. | Piedāvātais interneta portālu skaits slēptās aģitācijas monitorēšanai | 60 |
| P3. | Piedāvātais interneta portālu skaits apmaksātās aģitācijas monitorēšanai | 10 |
| **Kopā:** | | **100** |

\* Par aģitācijas materiālu monitoringa cenu piedāvājuma vērtēšanas ietvaros tiek uzskatīta pretendenta Finanšu piedāvājuma tabulas 2.rindas „Aģitācijas materiālu monitorings priekšvēlēšanu aģitācijas periodā (120 dienas)” norādītā cena.

Kritērijos punktus piešķir katrā pozīcijā, izmantojot proporcijas principu, un tiks pielietota šāda formula:

P2-7 = Max /Kmax\*Kpiedāvātais, kur:

Max – maksimāli iespējamais punktu skaits;

Kmax – lielākais piedāvātais skaits;

Kpiedāvātāis – pretendenta piedāvātais skaits.

**19.2. Piedāvājumu vērtēšanas pamatnoteikumi:**

19.2.1. Piedāvājumu vērtēšanas laikā komisija pārbauda pretendentu atbilstību noteiktajām pretendentu kvalifikācijas prasībām, kā arī pārbauda piedāvājuma atbilstību tehniskās specifikācijas prasībām un citām pasūtītāja prasībām.

19.2.2. Pretendenta atbilstības pārbaudi iepirkuma prasību 17.1.1., 17.1.2. un 17.1.3. punktiem iepirkuma komisija veiks saskaņā ar Publiskā iepirkuma likuma 8.2panta 7.daļu.

19.2.3. Ja pretendents neatbilst kādai pasūtītāja izvirzītajai pretendentu kvalifikācijas prasībai, komisija tā piedāvājumu tālāk neizskata un pretendentu izslēdz no turpmākās dalības iepirkumā.

19.2.4. Piedāvājumu vērtēšanas laikā komisija pārbauda, vai piedāvājumos nav aritmētiskas kļūdas. Ja kļūdas tiek konstatētas, komisija tās izlabo.

19.2.5. Piedāvājumi, kas neatbildīs iepirkuma prasībām netiks izskatīti.

**20. Nobeiguma nosacījumi.**

20.1. Informāciju par iepirkumu Pasūtītājs publicē savā mājas lapā <http://www.knab.gov.lv/lv/knab/purchases/>.

20.2. Rakstisku skaidrojumu vai pieprasījumu ieinteresētā persona var nosūtīt pa pastu un/vai uz faksu Nr.67331150 (vienlaicīgi nosūtot pa pastu), adresējot iepirkuma komisijai.

20.3. Skaidrojumi par iepirkuma prasībām tiek sniegti rakstveidā uz rakstiski saņemta pieprasījuma pamata un ievietoti Pasūtītāja mājas lapā <http://www.knab.gov.lv/lv/knab/purchases/>.

20.4. Pakalpojuma apmaksa (līguma summa) tiek aprēķināta proporcionāli pretendenta Finanšu piedāvājumā norādītajai summai par monitoringa veikšanu vienai dienai un kopējo monitoringa veikšanas periodu, kas nepārsniedz pretendenta norādīto summu par 120 monitoringa veikšanas dienām (atbilstoši monitorēšanas uzsākšanas datumam).

**21. Pielikumā:**

1.pielikums - Pieteikuma forma uz 1 (vienas) lapas;

2.pielikums - Tehniskā specifikācija un tehniskais piedāvājums uz 7 (septiņām) lapām;

3.pielikums - Finanšu piedāvājums uz 1 (vienas) lapas.

1.pielikums

Iepirkumam „Par priekšvēlēšanu aģitācijas materiālu monitoringu

pirms 2017.gada 3.jūnija Republikas pilsētu domes

un novadu domes vēlēšanām”

ar identifikācijas Nr.KNAB 2017/1

**PIETEIKUMA FORMA**

Vieta Datums

Informācija par pretendentu

Pretendenta nosaukums:

Reģistrācijas numurs un datums:

PVN maksātāja reģistrācijas

numurs un datums:

Juridiskā adrese:

Pasta adrese:

Tālrunis: Fakss:

E-pasta adrese:

Vispārējā interneta adrese:

Finanšu rekvizīti

Bankas nosaukums:

Bankas kods:

Konta numurs:

Informācija par pretendenta kontaktpersonu (atbildīgo personu)

Vārds, uzvārds:

Ieņemamais amats:

Tālrunis: Fakss:

E-pasta adrese:

Ar šo mēs apliecinām savu dalību augstāk norādītajā iepirkumā. Apstiprinām, ka esam iepazinušies ar iepirkuma nolikumu un piekrītam visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

Ar šo apstiprinām, ka mūsu piedāvājums ir spēkā 60 (sešdesmit) dienas no piedāvājumu iesniegšanas termiņa beigām, un tas var tikt akceptēts jebkurā laikā pirms tā derīguma termiņa vai jebkura tā pagarinājuma izbeigšanās.

Ar šo apliecinām, ka visa iesniegtā informācija ir patiesa.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Vārds, Uzvārds, Amats Paraksts, datums, z.v.*

2.pielikums

Iepirkumam „Par priekšvēlēšanu aģitācijas materiālu monitoringu

pirms 2017.gada 3.jūnija Republikas pilsētu domes

un novadu domes vēlēšanām”

ar identifikācijas Nr.KNAB 2017/1

**TEHNISKĀ SPECIFIKĀCIJA UN TEHNISKAIS PIEDĀVĀJUMS**

*(Piedāvājumam jāatbilst visiem specifikācijā norādītajiem minimālajiem parametriem. Pretendenta piedāvājums var pārsniegt Pasūtītāja norādīto minimālo parametru, tādējādi, saskaņā ar iepirkuma prasību 19.1.2.apakšpunktā norādītajiem vērtēšanas kritēriju punktiem, iegūstot proporcionāli lielāku punktu skaitu attiecībā pret Pretendentu, kura piedāvājumā norādīto monitorējamo objektu saraksts ir mazāks par attiecīgā Pretendenta piedāvājumā norādīto.)*

**Monitorēšana televīzijas kanālos un radio stacijās**

**(Iepirkuma I daļa):**

|  |  |  |
| --- | --- | --- |
| **Nr.**  **p.k.** | **Pasūtītāja**  **prasības** | **Pretendenta piedāvājums** |
| 1. | **Vispārīgie jautājumi** | |
| 1.1. | Priekšvēlēšanu aģitācijas periods pirms 2017.gada 3.jūnija Republikas pilsētas domes un novada domes vēlēšanām – no 2017.gada 4.februāra līdz 2017.gada 3.jūnijam, 120 dienas. | |
| 1.2. | Priekšvēlēšanu aģitācijas materiāls - politiskās partijas, politisko partiju apvienības vai deputāta kandidāta reklamēšana plašsaziņas līdzekļos vai citādā veidā, ja tā satur tiešu vai netiešu aicinājumu balsot par vai pret kādu politisko partiju, politisko partiju apvienību vai deputāta kandidātu (turpmāk arī – aģitācijas materiāls). | |
| 1.3. | Slēptā priekšvēlēšanu aģitācija — priekšvēlēšanu aģitācija, par kuru saņemta samaksa un kuras apmaksātājs (atlīdzības devējs) pretēji Priekšvēlēšanu aģitācijas likuma noteikumiem nav norādīts. | |
| 1.4. | Monitoringa atslēgvārdi: politiskā partija, politisko partiju apvienība, politiskās partijas vai politisko partiju apvienības nosaukums, deputātu kandidāts, deputāts, deputātu kandidāta vārds, uzvārds, deputātu kandidātu saraksts un citi atslēgvārdi, kas ir attiecināmi uz priekšvēlēšanu aģitāciju; | |
| 1.5. | Slēptās priekšvēlēšanu aģitācijas kritēriji monitoringa periodam pirms Republikas pilsētas domes un novada domes vēlēšanām: | |
|  | 1) partijas vai deputāta kandidātu logo, attēlu, vizuālu elementu parādīšanās, ja tam nav saistības ar konkrētu programmu, raidījumu vai formātu;  2) partijas vai deputāta kandidāta parādīšanās bez pamatota iemesla, piemēram, deputāta kandidāts tiek izmantots kā kāda notikuma galvenais komentētājs, nenozīmīgu kandidāta privātās dzīves notikumu atspoguļošana, lai palielinātu konkrētā kandidāta publicitāti;  3) publikācija vai raidījums ir vienpusīgs, tajā nav sabalansēti atspoguļoti iesaistīto pušu viedokļi un nav mēģināts noskaidrot citu iesaistīto pušu viedokli;  4) žurnālists, neuzdodot konkrētus jautājumus, ļauj deputāta kandidātam netraucēti izteikties, izvēlēties sarunas tēmu un virzību, vai uzdod jautājumus, lai izceltu deputāta kandidāta personības pozitīvās iezīmes;  5) aicinājums balsot „par” vai „pret” kādu sarakstu vai deputāta kandidātu, kas nav noformēts kā priekšvēlēšanu aģitācijas materiāls (nav norādīts maksātājs);  6) valsts vai pašvaldību institūciju reklamēšana par samaksu 30 dienu periodā pirms vēlēšanām, ja attiecīgā reklāma ir saturiski saistīta ar deputāta kandidāta, politiskās partijas, politisko partiju apvienības, kā arī politiskās partijas vai ar politisko partiju vai politisko partiju apvienību saistītas personas atspoguļojumu vai šāda kandidāta vai personas darbības atspoguļojumu. | |
| 2. | **Pakalpojuma uzsākšanas, izpildes un atskaišu iesniegšanas noteikumi** | |
| 2.1. | Aģitācijas materiālu monitorings tiek uzsākts: | |
| 2.1.1. | Nacionālo un reģionālo TV kanālu un radio staciju monitorings no līguma noslēgšanas dienas līdz 2017.gada 3.jūnijam. |  |
| 2.2. | Monitoringa atskaišu piegāde: |  |
| 2.2.1. | MS Excell tabulas veidā, elektroniski uz Pasūtītāja kontaktpersonu norādītajām elektroniskā pasta adresēm (iepirkuma prasību 8.punkts). |  |
| 2.2.2. | Monitoringa atskaišu piegādes biežums vismaz 4 (četras) reizes:   1. par periodu no monitoringa uzsākšanas dienas līdz 2017.gada 28.februārim– termiņš iesniegšanai 2017.gada 6.marts; 2. par periodu no monitoringa uzsākšanas dienas līdz 2017.gada 31.martam– termiņš iesniegšanai 2017.gada 5.aprīlis; 3. par periodu no monitoringa uzsākšanas dienas līdz 2017.gada 30.aprīlim – termiņš iesniegšanai 2017.gada 5.maijs; 4. par periodu no monitoringa uzsākšanas dienas līdz 2017.gada 3.jūnijam – termiņš iesniegšanai 2017.gada 6.jūnijs. |  |
| 2.2.3. | Līguma darbības laikā un 1 gadu laikā pēc tā izpildes pēc pasūtītāja elektroniska pieprasījuma pretendents 2 (divu) darba dienu laikā no pieprasījuma nosūtīšanas brīža sniedz papildus atskaiti par monitoringa rezultātiem par pasūtītāja pieprasīto periodu. |  |
| 2.3. | Pēc pasūtītāja pieprasījuma līguma darbības laikā pretendents iesniedz monitorējamo atslēgvārdu sarakstu. Pasūtītājam ir tiesības līguma darbības laikā lūgt monitorējamo atslēgvārdu sarakstu papildināt, elektroniski iesniedzot atslēgvārdu sarakstu, nosūtot to uz pretendenta kontaktpersonas e-pastu. Minētā informācija jāpapildina 2 (divu) darba dienu laikā no pieprasījuma elektroniskas nosūtīšanas brīža. |  |
| 3. | **Monitoringa veikšanas pamatprincipi** | |
| 3.1. | Pretendents veic priekšvēlēšanu apmaksātās aģitācijas un slēptās priekšvēlēšanu aģitācijas materiālu monitoringu tehniskajā specifikācijā noteiktajos objektos (skat.3.2.punktā). |  |
| 3.2. | Monitoringa objekti: | |
| 3.2.1. | Nacionālā televīzija – vismaz 7 (septiņu) televīzijas kanālu slēptās aģitācijas monitorēšana *(pretendents norāda monitorējamo TV kanālu kopskaitu un to nosaukumus!)* |  |
| 3.2.2. | Nacionālais radio – vismaz 7 (septiņu) radio staciju slēptās aģitācijas monitorēšana *(pretendents norāda monitorējamo radio staciju kopskaitu un to nosaukumus!)* |  |
| 3.2.3. | Reģionālā televīzija – vismaz 12 (divpadsmit) televīzijas kanālu slēptās aģitācijas monitorēšana *(pretendents norāda monitorējamo TV kanālu kopskaitu, reģionālo piederību un to nosaukumus!)* |  |
| 3.2.4. | Reģionālais radio – vismaz 8 (astoņu) radio staciju slēptās aģitācijas monitorēšana *(pretendents norāda monitorējamo radio staciju kopskaitu, reģionālo piederību un to nosaukumus!)* |  |
| 3.2.5. | Pasūtītājam ir tiesības līguma darbības laikā palielināt obligāto monitorējamo minimālo TV kanālu un Radio staciju vienības par (piecām) vienībām, elektroniski nosūtot informāciju pretendenta kontaktpersonai. Pretendents minēto vienību skaitu iekļauj sarakstā 2 (divu) darba dienu laikā no informācijas nosūtīšanas dienas. |  |
| 3.2.6. | Pretendenta piedāvātā televīzijas kanālu un radiostaciju interneta portālu slēptās aģitācijas monitorēšana tiek uzskatīta par priekšrocību (*pretendents norāda monitorējamo televīzijas kanālu un radio staciju interneta portālu skaitu un to nosaukumus!)*. *Šis punkts nav obligāta tehniskās specifikācijas prasība, taču par to iespējams saņemt papildus punktus (skat.iepirkuma prasību 19.1.2.apakšpunktu, kritērijs P5!)* |  |
| 3.2.7. | Pretendenta piedāvātā nacionālo televīzijas kanālu un radio staciju apmaksātās aģitācijas monitorēšana tiek uzskatīta par priekšrocību (*pretendents norāda monitorējamo televīzijas kanālu un radio staciju skaitu un to nosaukumus!)*. *Šis punkts nav obligāta tehniskās specifikācijas prasība, taču par to iespējams saņemt papildus punktus (skat.iepirkuma prasību 19.1.2.apakšpunktu, kritērijs P6!)* |  |
| 3.2.8. | Pretendenta piedāvātā reģionālo televīzijas kanālu un radio staciju apmaksātās aģitācijas monitorēšana tiek uzskatīta par priekšrocību (*pretendents norāda monitorējamo televīzijas kanālu un radio staciju skaitu un to nosaukumus!)*. *Šis punkts nav obligāta tehniskās specifikācijas prasība, taču par to iespējams saņemt papildus punktus (skat.iepirkuma prasību 19.1.2.apakšpunktu, kritērijs P7!)* |  |
| 3.3. | Nacionālo televīzijas kanālu un radio staciju monitorings tiek veikts vismaz 60% no šāda raidlaika: no plkst.7:00-9:00 un no plkst.17:00-23:00 *(pretendents norāda proporcionāli raidlaiku, kādā tas spēj nodrošināt monitoringu!)* |  |
| 3.4. | Monitoringa nodrošināšana diennakts laika posmā, kas pārsniedz 3.3.punktā norādīto raidlaiku, tiek uzskatīta par priekšrocību *(pretendents norāda monitorēšanas laiku). Šis punkts nav obligāta tehniskās specifikācijas prasība, taču par to iespējams saņemt papildus punktus (skat.iepirkuma prasību 19.1.2.apakšpunktu, kritērijs P4!)* |  |
| 4. | **Atskaišu un materiālu kopiju sagatavošanas nosacījumi** | |
| 4.1. Atskaitē pretendents norāda vismaz šādu informāciju: | | |
| 4.1.1. | Televīzijas kanālu monitorings – materiāla izvietošanas:   1. datums; 2. sākuma laiks; 3. medija nosaukums; 4. aģitācijas materiāla nosaukums (reklāmas klips, intervija utt.); 5. aģitācijas materiāla pasūtītājs (apmaksātājs); 6. priekšvēlēšanu aģitācija vai slēptā priekšvēlēšanu aģitācija; 7. aģitācijas priekšmets (partija, deputāta kandidāts, vēlēšanu saraksts utt.); 8. aģitācijas materiāla ilgums (sekundēs); |  |
| 4.1.2. | Radio staciju monitorings – materiāla izvietošanas:   1. datums; 2. sākuma laiks; 3. medija nosaukums; 4. aģitācijas materiāla nosaukums (reklāmas klips, intervija utt.); 5. aģitācijas materiāla pasūtītājs (apmaksātājs); 6. priekšvēlēšanu aģitācija vai slēptā priekšvēlēšanu aģitācija; 7. aģitācijas priekšmets (partija, deputāta kandidāts, vēlēšanu saraksts utt.); 8. aģitācijas materiāla ilgums (sekundēs); |  |
| 4.1.3. | Interneta monitorings – materiāla izvietošanas:   1. datums; 2. portāla nosaukums; 3. aģitācijas materiāla nosaukums (reklāmas klips, intervija, reklāmas banneris utt.); 4. aģitācijas materiāla pasūtītājs (apmaksātājs); 5. priekšvēlēšanu aģitācija vai slēptā priekšvēlēšanu aģitācija; 6. aģitācijas priekšmets (partija, deputāta kandidāts, vēlēšanu saraksts utt.); 7. aģitācijas materiāla novietojums (pirmā lapa, labais augšējais stūris utt.); |  |
| 4.2. | Pretendents saglabā audio un video ierakstus, internetā izvietoto slēpto priekšvēlēšanu aģitācijas materiālu kopijas (aģitācija televīzijā, radio (abos gadījumos gan nacionālajā, gan reģionālajā līmenī) un internetā). Pretendents uzglabā šajā punktā minētās kopijas līdz 2018.gada 31.janvārim un pēc pasūtītāja elektroniska pieprasījuma 2 (divu) darba dienu laikā elektroniski izsniedz tās pasūtītājam. |  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Vārds, Uzvārds, Amats Paraksts, datums, z.v.*

**Monitorēšana internetā**

**(Iepirkuma II daļa):**

|  |  |  |
| --- | --- | --- |
| **Nr.p.k.** | **Pasūtītāja prasības** | **Pretendenta piedāvājums** |
| 1. | **Vispārīgie jautājumi** | |
| 1.1. | Priekšvēlēšanu aģitācijas periods pirms 2017.gada 3.jūnija Republikas pilsētas domes un novada domes vēlēšanām – no 2017.gada 4.februāra līdz 2017.gada 3.jūnijam, 120 dienas. | |
| 1.2. | Priekšvēlēšanu aģitācijas materiāls - politiskās partijas, politisko partiju apvienības vai deputāta kandidāta reklamēšana plašsaziņas līdzekļos vai citādā veidā, ja tā satur tiešu vai netiešu aicinājumu balsot par vai pret kādu politisko partiju, politisko partiju apvienību vai deputāta kandidātu (turpmāk arī – aģitācijas materiāls). | |
| 1.3. | Slēptā priekšvēlēšanu aģitācija — priekšvēlēšanu aģitācija, par kuru saņemta samaksa un kuras apmaksātājs (atlīdzības devējs) pretēji Priekšvēlēšanu aģitācijas likuma noteikumiem nav norādīts. | |
| 1.4. | Monitoringa atslēgvārdi: politiskā partija, politisko partiju apvienība, politiskās partijas vai politisko partiju apvienības nosaukums, deputātu kandidāts, deputāts, deputātu kandidāta vārds, uzvārds, deputātu kandidātu saraksts un citi atslēgvārdi, kas ir attiecināmi uz priekšvēlēšanu aģitāciju~~,~~ | |
| 1.5. | Slēptās priekšvēlēšanu aģitācijas kritēriji monitoringa periodam pirms Republikas pilsētas domes un novada domes vēlēšanām: | |
|  | 1) partijas vai deputāta kandidātu logo, attēlu, vizuālu elementu parādīšanās, ja tam nav saistības ar konkrētu programmu, raidījumu vai formātu;  2) partijas vai deputāta kandidāta parādīšanās bez pamatota iemesla, piemēram, deputāta kandidāts tiek izmantots kā kāda notikuma galvenais komentētājs, nenozīmīgu kandidāta privātās dzīves notikumu atspoguļošana, lai palielinātu konkrētā kandidāta publicitāti;  3) publikācija vai raidījums ir vienpusīgs, tajā nav sabalansēti atspoguļoti iesaistīto pušu viedokļi un nav mēģināts noskaidrot citu iesaistīto pušu viedokli;  4) žurnālists, neuzdodot konkrētus jautājumus, ļauj deputāta kandidātam netraucēti izteikties, izvēlēties sarunas tēmu un virzību, vai uzdod jautājumus, lai izceltu deputāta kandidāta personības pozitīvās iezīmes;  5) aicinājums balsot „par” vai „pret” kādu sarakstu vai deputāta kandidātu, kas nav noformēts kā priekšvēlēšanu aģitācijas materiāls (nav norādīts maksātājs);  6) valsts vai pašvaldību institūciju reklamēšana par samaksu 30 dienu periodā pirms vēlēšanām, ja attiecīgā reklāma ir saturiski saistīta ar deputāta kandidāta, politiskās partijas, politisko partiju apvienības, kā arī politiskās partijas vai ar politisko partiju vai politisko partiju apvienību saistītas personas atspoguļojumu vai šāda kandidāta vai personas darbības atspoguļojumu. | |
| 2. | **Pakalpojuma uzsākšanas, izpildes un atskaišu iesniegšanas noteikumi** | |
| 2.1. | Aģitācijas materiālu monitorings tiek uzsākts: | |
| 2.1.1. | Priekšvēlēšanu aģitācijas monitorings internetā no līguma noslēgšanas dienas līdz 2017.gada 3.jūnijam. |  |
| 2.2. | Monitoringa atskaišu piegāde: |  |
| 2.2.1. | MS Excell tabulas veidā, elektroniski uz Pasūtītāja kontaktpersonu norādītajām elektroniskā pasta adresēm (iepirkuma prasību 8.punkts). |  |
| 2.2.2. | Monitoringa atskaišu piegādes biežums vismaz 4 (četras) reizes:   1. par periodu no monitoringa uzsākšanas dienas līdz 2017.gada 28.februārim– termiņš iesniegšanai 2017.gada 6.marts; 2. par periodu no monitoringa uzsākšanas dienas līdz 2017.gada 31.martam– termiņš iesniegšanai 2017.gada 5.aprīlis; 3. par periodu no monitoringa uzsākšanas dienas līdz 2017.gada 30.aprīlim – termiņš iesniegšanai 2017.gada 5.maijs; 4. par periodu no monitoringa uzsākšanas dienas līdz 2017.gada 3.jūnijam – termiņš iesniegšanai 2017.gada 6.jūnijs. |  |
| 2.2.3. | Līguma darbības laikā un 1 gadu laikā pēc tā izpildes pēc pasūtītāja elektroniska pieprasījuma pretendents 2 (divu) darba dienu laikā no pieprasījuma nosūtīšanas brīža sniedz papildus atskaiti par monitoringa rezultātiem par pasūtītāja pieprasīto periodu. |  |
| 2.3. | Pēc pasūtītāja pieprasījuma līguma darbības laikā pretendents iesniedz monitorējamo atslēgvārdu sarakstu. Pasūtītājam ir tiesības līguma darbības laikā lūgt monitorējamo atslēgvārdu sarakstu papildināt, elektroniski iesniedzot atslēgvārdu sarakstu, nosūtot to uz pretendenta kontaktpersonas e-pastu. Minētā informācija jāpapildina 2 (divu) darba dienu laikā no pieprasījuma elektroniskas nosūtīšanas brīža. |  |
| 3. | **Monitoringa veikšanas pamatprincipi** | |
| 3.1. | Pretendents veic apmaksātās priekšvēlēšanu aģitācijas un slēptās priekšvēlēšanu aģitācijas materiālu monitoringu tehniskajā specifikācijā noteiktajos objektos (skat.3.2.punktā). |  |
| 3.2. | Monitoringa objekti: interneta portālu monitorings – pretendents veic šādu interneta portālu monitoringu: | |
| 3.2.1. | Latvijas valsts un pašvaldību institūciju interneta portālu slēptās un apmaksātās aģitācijas monitorēšana **–** vismaz 25 pašvaldību interneta portāli *(pretendents norāda monitorējamo interneta portālu kopskaitu un to nosaukumus!)* |  |
| 3.2.2. | Ziņu interneta portālu slēptās aģitācijas monitorēšana – vismaz 10 (desmit) (*pretendents norāda monitorējamo interneta portālu kopskaitu un to nosaukumus!)* |  |
| 3.2.3. | Pretendenta piedāvātā interneta portālu apmaksātās aģitācijas monitorēšana tiek uzskatīta par priekšrocību (*pretendents norāda monitorējamo interneta portālu skaitu un to nosaukumus!)*. *Šis punkts nav obligāta tehniskās specifikācijas prasība, taču par to iespējams saņemt papildus punktus (skat.iepirkuma prasību 19.1.2.apakšpunktu, kritērijs P3!)* |  |
| 3.2.4. | Pasūtītājam ir tiesības līguma darbības laikā palielināt obligāto monitorējamo minimālo interneta portālu vienības par 5 (piecām) vienībām, elektroniski nosūtot informāciju pretendenta kontaktpersonai. Pretendents minēto vienību skaitu iekļauj sarakstā 2 (divu) darba dienu laikā no informācijas nosūtīšanas dienas. |  |
| 4. | **Atskaišu un materiālu kopiju sagatavošanas nosacījumi** | |
| 4.1. Atskaitē pretendents norāda vismaz šādu informāciju: | | |
| 4.1.1. | Interneta monitorings – materiāla izvietošanas:   1. datums; 2. portāla nosaukums; 3. aģitācijas materiāla nosaukums (reklāmas klips, intervija, reklāmas banneris utt.); 4. aģitācijas materiāla pasūtītājs (apmaksātājs); 5. priekšvēlēšanu aģitācija vai slēptā priekšvēlēšanu aģitācija; 6. aģitācijas priekšmets (partija, deputāta kandidāts, vēlēšanu saraksts utt.); 7. aģitācijas materiāla novietojums (pirmā lapa, labais augšējais stūris utt.). |  |
| 4.2. | Pretendents saglabā internetā izvietoto slēpto priekšvēlēšanu aģitācijas materiālu kopijas (aģitācija internetā). Pretendents uzglabā šajā punktā minētās kopijas līdz 2018.gada 31.janvārim un pēc pasūtītāja elektroniska pieprasījuma 2 (divu) darba dienu laikā elektroniski izsniedz tās pasūtītājam. |  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Vārds, Uzvārds, Amats Paraksts, datums, z.v.*

3.pielikums

Iepirkumam „Par priekšvēlēšanu aģitācijas materiālu monitoringu

pirms 2017.gada 3.jūnija Republikas pilsētu domes

un novadu domes vēlēšanām”

ar identifikācijas Nr.KNAB 2017/1

**FINANŠU PIEDĀVĀJUMS**

|  |  |  |
| --- | --- | --- |
| Nr.  p.  k. | Pakalpojuma  pozīcijas | 2017.gada 3.jūnija Republikas pilsētas domes un novada domes vēlēšanu priekšvēlēšanu aģitācijas materiālu monitoringa cena  *euro*\* |
| 1. | Aģitācijas materiālu monitorings  1 (vienai) dienai  priekšvēlēšanu aģitācijas periodā |  |
| 2. | Aģitācijas materiālu monitorings visā priekšvēlēšanu aģitācijas periodā  (120 dienas) |  |

\*Cenas jānorāda bez pievienotās vērtības nodokļa.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Vārds, Uzvārds, Amats Paraksts, datums, z.v.*